CELEX: 32012D0288
Language: sk
Date: 2012-06-01 00:00:00
Title: 2012/288/EÚ: Vykonávacie rozhodnutie Komisie z  1. júna 2012 , ktorým sa povoľuje uvedenie gama-cyklodextrínu ako novej zložky potravín na trh v súlade s nariadením Európskeho parlamentu a Rady (ES) č. 258/97 [oznámené pod číslom C(2012) 3496]

5.6.2012   
            
            
               SK
            
            
               Úradný vestník Európskej únie
            
            
               L 144/41
            
         VYKONÁVACIE ROZHODNUTIE KOMISIE
   z 1. júna 2012,
   ktorým sa povoľuje uvedenie gama-cyklodextrínu ako novej zložky potravín na trh v súlade s nariadením Európskeho parlamentu a Rady (ES) č. 258/97
   [oznámené pod číslom C(2012) 3496]
   (Iba nemecké znenie je autentické)
   (2012/288/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Spoločnosť Wacker Chemie GmbH požiadala 26. februára 2010 príslušné orgány Írska o uvedenie γ-cyklodextrínu ako novej zložky potravín na trh. Gama-cyklodextrín je stráviteľný sacharid určený na pridávanie do potravín.
            
         
               (2)
            
            
               Príslušný orgán Írska na posudzovanie potravín vydal 9. júla 2010 prvotnú hodnotiacu správu. V tejto správe dospel k záveru, že spoločnosť Wacker Chemie GmbH poskytla dostatočné informácie na povolenie uvedenia γ-cyklodextrínu ako novej zložky potravín na trh.
            
         
               (3)
            
            
               Komisia 19. júla 2010 zaslala prvotnú hodnotiacu správu všetkým členským štátom.
            
         
               (4)
            
            
               V rámci 60-dňovej lehoty stanovenej v článku 6 ods. 4 nariadenia (ES) č. 258/97 boli v súlade s uvedeným ustanovením vznesené odôvodnené námietky. Námietky sa týkali najmä absorpcie vitamínov rozpustných v tukoch. V súlade s ustanoveniami článku 7 ods. 1 sa vyžaduje vykonávacie rozhodnutie Komisie, ktoré zohľadňuje vznesenú námietku. Dodatočné vysvetlenia žiadateľa zmiernili tieto obavy členských štátov a Komisie.
            
         
               (5)
            
            
               Úmyselné pridávanie γ-cyklodextrínu do potravín na technologické účely patrí do oblasti pôsobnosti nariadenia Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (2) a malo by sa povoliť v súlade s uvedeným nariadením.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Gama-cyklodextrín špecifikovaný v prílohe môže byť uvedený na trh ako nová zložka potravín.
   Článok 2
   Označenie γ-cyklodextrínu povoleného týmto rozhodnutím na etikete potravín, ktoré ho obsahujú, je „Gama-cyklodextrín“ alebo „γ- cyklodextrín“.
   Článok 3
   Toto rozhodnutie je určené spoločnosti Wacker Chemie AG, Hanns Seidel Platz 4, 81737 Mníchov, Nemecko.
   
      V Bruseli 1. júna 2012
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Ú. v. EÚ L 354, 31.12.2008, s. 16.
   
      PRÍLOHA
      
         ŠPECIFIKÁCIE γ-CYKLODEXTRÍNU
      
      
         Synonymá
      
      γ-cyklodextrín, γ-dextrín, cyklooktaamylóza, cyklomaltooktaóza, γ-cykloamyláza
      
         Definícia
      
      Neredukujúci cyklický sacharid, ktorý sa skladá z ôsmich D-glukopyranozylových jednotiek viazaných v polohe α-1,4-, vzniknutý pôsobením glukosyltransferázy cyklodextrínu (CGTase, EC 2.4.1.19) na hydrolyzovaný škrob. Regenerácia a čistenie γ-cyklodextrínu sa môže vykonať zrážaním komplexu γ-cyklodextrínu s cyklohexadec-8-én-1-ónom, rozpúšťaním komplexu vo vode a n-dekáne a odsávaním pár vodnej fázy a kryštalizáciou gama-cyklodextrínu z roztoku.
      
                  Chemický názov
               
               
                  Cyklooktaamylóza
               
            
                  Číslo CAS
               
               
                  17465-86-0
               
            
                  Chemický vzorec
               
               
                  (C6H10O5)8
                  
               
            
                  Štrukturálny vzorec
               
               
                  
                     
               
            
                  Obsah
               
               
                  Minimálne 98 % (sušina)
               
            
                  Opis
               
               
                  Biela alebo takmer biela kryštalická tuhá látka prakticky bez zápachu
               
            
         Charakteristika
      
      
         Identifikácia
      
      
                  Teplota topenia
               
               
                  Rozkladá sa pri teplote nad 285 °C
               
            
                  Rozpustnosť
               
               
                  Voľne rozpustný vo vode; veľmi slabo rozpustný v etanole
               
            
                  Špecifická otáčavosť
               
               
                  [α]D
                     25: medzi + 174° a + 180° (1 % roztok)
               
            
         Čistota
      
      
                  Voda
               
               
                  Najviac 11 %
               
            
                  Reziduálny komplex (cyklohexadec-8-én-1-ón (CHDC)
               
               
                  Najviac 4 mg/kg
               
            
                  Reziduálne rozpúšťadlo (n-dekán)
               
               
                  Najviac 6 mg/kg
               
            
                  Redukujúce látky
               
               
                  Najviac 0,5 % (ako glukóza)
               
            
                  Síranový popol
               
               
                  Najviac 0,1 %